Input: धान्यमसि धिनुहि देवान् प्राणाय त्वोदानाय त्वा व्यानाय त्वा। दीर्घामनु प्रसितिमायुषे धां देवो वः सविता हिरण्यपाणिः प्रतिगृभ्णात्वच्छिद्रेण पाणिना चक्षुषे त्वा महीनां पयोऽसि॥ २०॥

Padapatha: धान्य᳖म्।असि।धिनुहि।देवान्।प्राणाय।त्वा।उदानायेत्युत्ऽआनाय।त्वा।व्यानायेति विऽआनाय।त्वा।दीर्घाम्।अनु।प्रसितिमिति प्रऽसितिम्।आयुषे।धाम्।देवः।वः।सविता।हिरण्यपाणिरिति हिरण्यऽपाणिः।प्रति।गृभ्णातु।अच्छिद्रेण।पाणिना।चक्षुषे।त्वा।महीनाम्।पयः।असि